**Աբովյան համայնք**

**(2023թ. 1-րդ եռամսյակ)**

***1.Բնակավայրերի քանակը***՝ **11:**

***2.Հրավիրված խորհրդակցությունների քանակը***՝ **17**:

***3.Համայնքի բնակիչների ընդունելությունների քանակը՝* 47**:

***4.Բնակավայրերի այցելությունների քանակը***՝ 54 **որից** Աբովյան՝31, Առինջ՝ 6 Արամուս՝ 3, Բալահովիտ՝ 3, Գեղաշեն՝ 4, , Կաթնաղբյուր՝ 2, Կամարիս՝ 1, Մայակովսկի՝ 2, Պտղնի՝ 1, Վերին Պտղնի՝ 2**:**

***5. Ավագանու նիստերի քանակը՝ թվով*** 4:

**6. Ավագանու մշտական հանձնաժողովների քանակը՝** թվով **5**:

1. զարգացման ծրագրերի, ֆինանսաբյուջետային, տնտեսական հարցերի,

2. քաղաքաշինության, հողօգտագործման և անշարժ գույքի հարցերի,

3. կրթության, մշակույթի և սոցիալական հարցերի,

4.բնակավայրերին, ենթակառուցվածքներին և կոմունիկացիաներին առնչվող հարցերի,

5. իրավական հարցերի:

***7. Սոցիալական աշխատողի կողմից տնային այցելությունների քանակը***` թվով 85

1.Այցելություններ սոցիալապես անապահով ընտանիքների հայտնաբերման նպատակով:

2.Սոցիալական աջակցություն ցուցաբերելու գործընթացն ապահովող մշտական հանձնաժողովի կազմով տնային այցելություններ։  
3.Տնային այցելություններ խնամակալության և հոգաբարձության հանձնաժողովի աշխատանքների շրջանակներում։

***8. Նախադպրոցական և արտադպրոցական կրթության հաստատություններ կատարված այցեր՝***

**Հուլիսի 6-ին** համայնքի ղեկավարը այցելել է «Աբովյանի երեխաների աջակցության կենտրոն» ՀՈԱԿ՝ դիտելու «Գեղեցկուհին և հրեշ»-ը տարեվերջյան հաշվետու մանկական ներկայացումը։

**Հուլիսի 8-ին** համայնքի ղեկավարը այցելել է «Գագիկ Ծառուկյանի անվան Աբովյանի սպորտի և մշակույթի համալիր կենտրոն» ՀՈԱԿ դիտելու՝ Նազենիկ և Ժպիտ պարային ստուդիաների սաների տարեվերջյան հաշվետու մենահամերգին։

***9. Դպրոցական տարիքի երեխաների քանակը, որոնք դուրս են մնացել ուսումնական պրոցեսից՝ 4*** :

***10* Հանրային միջոցառումներ՝**

**Հոկտեմբերի 22-ից 30-ը** Աբովյան համայնքի «Աբովյանի շախմատի դպրոց» ՈՒՀ ՀՈԱԿ-ում ընթացել է Աբովյանի համայնքապետարանի և շախմատի դպրոցի կողմից կազմակերպված ամենամյա «Abovyan OPEN 2022» բաց առաջնությունը: Մրցաշարն անցկացվել է շվեյցարական մրցակարգով, 9 խաղափուլով, միջազգային և ազգային վարկանիշերի հաշվարկմամբ:

«Աբովյանի բաց առաջնություն 2022»-ին մասնակցել են շախմատիստներ ինչպես մեր համայնքից, այնպես էլ Հայաստանի տարբեր մարզերից, մրցաշարն ընթացել է հետաքրքիր և լարված պայքարով:

Առաջնության փակման և մրցանակների հանձնման արարողությունը տեղի է ունեցել հոկտեմբերի 30-ին. 1-ին, 2-րդ, 3-րդ տեղեր զբաղեցրած լավագույն մասնակիցները համայնքապետարանի հովանավորությամբ ստացան դրամական պարգևներ: Հատուկ մրցանակներ ստացան մինչև 10, 12, 14, 18 տարեկան մասնակիցները, հատուկ մրցանակներ սահմանվել էին նաև աղջիկ և վետերան մասնակիցների համար:

**Հոկտեմբերի 29-ին «**Գագիկ Ծառուկյանի անվան Աբովյնաի սպորտի և մշակույթի համալիր կենտրոն**»** ՀՈԱԿ-ում տեղի է ունեցել լիլիպուտների կրկեսը: Նրանք հանդս են եկել հումորային,զարմանահրաշ, հետաքրքիր շոու ծրագրով, ինչը անտարբեր չի թողել համայնքի փոքրիկ բնակիրներին

**Նոյեմբերի 8-ին** «Աբովյանի Զարեհ Սահակյանցի անվան երաժշտական դպրոց» ՀՈԱԿ-ում երաժշտական գեղեցիկ համարներով ելույթ ունեցան Երևանի Բարսեղ Կանաչյանի անվան արվեստի դպրոցի սաները: Միջոցառումը կազմակերպվել էր ՀՀ ԿԳՄՍ նախարարության Երևանի և ՀՀ մարզերի երաժշտական և արվեստի դպրոցների փոխգործակցության «Քույր դպրոցներ» ծրագրի շրջանակում: Մինչ համերգային մասին անցնելը նախասրահում ցուցադրվեց Աբովյանի գեղարվեստի դպրոցի և Բ. Կանաչյանի անվան արվեստի դպրոցի տաղանդաշատ սաների հետաքրքիր աշխատանքները:

**Նոյեմբերի 11-ին** Աբովյան քաղաքում տեղի էր ունեցել ազատամարտիկ Սերգեյ Ջավադյանի անվան հեծանվային ամենամյա հուշամրցաշար, որն անցկացվել է չորս խմբերով՝ պատանիների, երիտասարդների, 50 տարեկանից բարձր մասնակիցների և աղջիկների յուրաքանչյուր խմբի համար սահմանվել էր մրցանակային երեք տեղ:

Հուշամրցաշարը կազմակերպվել էր Աբովյանի համայնքապետարանի, «Նաիրի» հեծանվային ակումբի և հայ հեղափոխական դաշնակցական Աբովյանի կոմիտեության համատեղ ջանքերով։

**Նոյեմբերի 11-ին** «Աբովյանի երեխաների աջակցության կենտրոն» ՀՈԱԿ-ում կազմակերպվել էր տեղական ինքնակառավարման մարմինների օրվա առթիվ միջոցառում, որին ներկա էին համայնքի ղեկավարի տեղակալ Նիկոլայ Աբրահամյանը, համայնքապետարանի աշխատակազմի քարտուղար Վանիկ Բաբաջանյանը և համայնքապետարանի կրթության, մշակույթի, սպորտի և երիտասարդության հարցերի բաժնի աշխատակիցներ:

Միջոցառումն սկսվեց Աբովյան համայնքի և աջակցության կենտրոնի համատեղ աշխատանքների, անցած ուղու վերաբերյալ տեսաշարով, որի խորհուրդը համայնք-բնակիչ, համայնք-երեխաներ ամուր կապն էր, փոխադարձ ուշադրությունն ու հոգատարությունը: Կենտրոնի սաները հանդես եկան Թումանյանի հեքիաթների տիկնիկային գեղեցիկ բեմականացմամբ՝ զուգահեռ ներկայացնելով երեխաների իրավունքների և շահերի պաշտպանության գաղափարը:

**Նոյեմբերի 27-ին** Գագիկ Ծառուկյանի անվան սպորտի և մշակույթի համալիր կենտրոնում թևածում էր հայկական պարերի շունչն ու ոգին։ «Արմենի» պարային համույթը հանդիսատեսին ներկայացավ հաշվետու գեղեցիկ մենահամերգով։ Սաների կատարումներին զուգահեռ ներկայացվեց Աբովյան քաղաքում «Արմենի» պարային համույթի ստեղծման պատմությունն ու անցած ճանապարհը։

**Դեկտեմբերի 7-ին** Աբովյան համայնքի ղեկավար Էդուարդ Բաբայանը տեղակալների ուղեկցությամբ, համայնքապետարանի աշխատակազմի և համայնքապետարանի ենթակայության ՀՈԱԿ-ների ներկայացուցիչների հետ միասին ծաղիկներ են խոնարհել, հարգանքի տուրք մատուցել ավերիչ երկրաշարժի անմեղ զոհերի հիշատակին:

**Դեկտեմբերի 8-ին** «Աբովյանի երեխաների աջակցության կենտրոն» ՀՈԱԿ-ի և «Հայ և ռուս ժողովուրդների բարեկամության թանգարանի» կողմից «Տիկնիկային իլյուստրացիա» խորագրով կրթական, մշակութային տպավորիչ համագործակցություն էր ստեղծվել: Սաները դհոլային կատարմամբ ողջունեցին աջակցման կենտրոնի ներկաներին այնուհետև անդրադարձան աշխատանքների ցուցադրությանն, տիկնիկագործության դասընթացին, հմուտ ուսուցչուհու ոգեշնչմամբ երեխաները պատրաստել էին մեկը մեկից սիրուն ու խոսուն տիկնիկներ, որոնք ոչ միայն փոքրիկների ճկուն մատների, այլև նրանց ողջ ներաշխարհի ու հույզերի արտահայտումն էր:   
   
**Դեկտեմբերի 22-ից-29-ը** Աբովյան համայնքի ղեկավար Էդուարդ Բաբայանի նախաձեռնությամբ՝ Աբովյան քաղաքի և տասը վարչական բնակավայրերի մանկապարտեզների երեխաներին տարեվերջյան հանդեսներին ձմեռ պապը նվերներ էր բաժանել:   
**Դեկտեմբերի 23-ին** Աբովյանի շախմատի դպրոցում տեղի էր ունեցել տարեկան ամփոփիչ միջոցառում, միջոցառմանը ներկա էիր Աբովյանի համայնքապետարանի ներկայացուցիչները, ուսումնական հաստատության մարզիչները, սաները և ծնողները: Միջոցառման ժամանակ սաներին հանձնեցին գավաթներ և պատվոգրեր, ինչպես նաև պարգևատրվեցին Հիմնադրի գավաթ -2022 մրցաշարի հաղթողները:

**Դեկտեմբերի 29-ին** Աբովյան համայնքի ղեկավար Էդուարդ Բաբայանի նախաձեռնությամբ Աբովյան քաղաքում տեղի էր ունեցել Արցախյան պատերազմներում անմահացած Աբովյան քաղաքի հերոսների հիշատակը հավերժացնող հուշարձանի բացման հանդիսավոր  արարողությունը: Հանդիսավոր արարողությանը ներկա էին ՀՀ պաշտպանության նախարարությա զորակոչային և զորահավաքայնի համալրման ծառայության Կոտայքի մարզի տարածքային ստորաբաժանման ղեկավարը, զոհվածների հարազատները, քառասունչորս օրյա պատերազմի մասնակիցները և այլ պաշտոնյաներ:

**Նախադպրոցական և արտադպրոցական կրթության հաստատություններ կատարած այցերը**

**Հոկտեմբերի 7-ին** գրադարանավարի օրվան նվիրված Աբովյան հմայնքի ղեկավար Էդուարդ Բաբայանը այցելել է <<Աբովյանի համայնքային գրադարան>> ՀՈԱԿ, որտեղ շնորհավորել է Աբովյան համայնքի բնակավայրերում գործող գրադարանների աշխատակիցներին:

**Հոկտեմբերի 16-ին** Աբովյան համայնքի ղեկավար Էդուարդ Բաբայանը և Կոտայքի մարզպետ Ահարոն Սահակյանը համատեղ շրջայց են կատարել Աբովյանի դրամատիկական թատրոն: Համայնքի ղեկավարը, մարզպետն ու Աբովյանի դրամատիկական թատրոնի ղեկավարը քննարկել են Աբովյան քաղաքի դպրոցների հետ համատեղ թատերական կյանքի աշխուժացմանն ուղղված քայլերը։

***11.Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ՝***

Ապահովվում է abovyan-kotayk.am պաշտոնական կայքի լիակատար շահագործումը, որը հնարավորություն է տալիս դիտել փաստաթղթաշրջանառությունը, համայքի ղեկավարի որոշումները, կարգադրությունները, ուղերցները և հաշվետվությունները, ավագանու որոշումները և ուղերցները, բյուջեի եկամուտների և ծախսերի կատարողականները: Համակարգը արդյունավետ շահագործելու համար տարվում են շարունակական աշխատանքներ:

***12.Ավագանու հրապարակային նիստերի առցանց հեռարձակում*** ` Ապահովվել է համայնքի ավագանու 4 նիստերի ուղիղ հեռարձակումը:

**Աբովյան համայնք**

**/4-րդ եռ./**

Խոշորացման արդյունքում ձևավորվել է առավել մրցակցային ավագանի, հաստիքների վերաբաշխում, ինչի արդյունքում կրկնվող հաստիքները (աշխատակազմի քարտուղար, ֆինանսիստ, հաշվապահ և այլն) փոխարինվել են ծառայություններ մատուցող հաստիքներով: Համայնքի բնակավայրերում առկա հիմնական միջոցները վերագնահատվել և հանձնվել է Աբովյան համայնքին։

**Համայնքի հաստիքներ**

**Մինչև խոշորացումը՝**

|  |  |  |  |
| --- | --- | --- | --- |
| 1 | **Աբովյան** | Աբովյան | **77** |
| 2 | Առինջ | **28** |
| 3 | Արամուս | **14** |
| 4 | Բալահովիտ | **21** |
| 5 | Գեղաշեն | **18** |
| 6 | Գետարգել | **9** |
| 7 | Կաթնաղբյուր | **9** |
| 8 | Կամարիս | **15** |
| 9 | Մայակովսկի | **15** |
| 10 | Պտղնի | **14** |
| 11 | Վերին Պտղնի | **13** |
| **Ընդամենը** | | | **233** |

**Խոշորացումից հետո՝**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Հ/Հ | Միավորված համայնքի անվանումը | Համայնքի ղեկավար | Պաշտոնների թվաքանակը | | | | | |
| Հտեղալամայնքի ղտեկավարի տեղակալ | Համայնքի ղեկավարի օգնական, խորհրդական, մամուլի քարտուղար, ավագանու խմբակցության փորձագետ, համայնքի ղեկավարի առաջին տեղակալի օգնական | Վարչական ղեկավար | Համայնքային ծառայության պաշտոններ | Տեխնիկական սպասարկում և քաղաքացիական աշխատանք իրականացնողներ | Ընդամենը աշխատակազմ |
|
| 1 | **Աբովյան** | **1** | **3** | **10** | **10** | **94** | **52** | **170** |

Մինչև խոշորացումը Աբովյան համայնքի ՀՈԱԿ-ներում եղել են 880 հաստիքներ, խոշորացումից հետո դրանց թիվը չի փոփոխվել, մնացել է նույնը՝ 880 հաստիք:

**Ավագանու անդամների** թվաքանակը՝ 27:

**Կապիտալ ծրագրեր**

2022 թվականի առաջին ինը ամսում համայնքը մարել է բնակավայրերում իրականացրած և չֆինանսավորված կապիտալ ծրագրերի գծով առաջացած պարտքերը։   
2022 թվականին իրականացվելու են 6 սուբվենցիոն ծրագրեր են և հիմնականում վերաբերվում են բոլոր բնակավայրերին։ Համայնքի կողմից իրականացվող սուբվենցիոն ծրագրերի նախագծերի, շինարարական, ինչպես նաև տեխնիկական հսկողության ծառայությունների մրցույթները կայացել են և բոլոր ծրագրերի գծով սկսվել է աշխատանքների իրականացումը։

2022 թվականի 4-րդ եռամսյակում կատարվել են ներքոնշյալ աշխատանքները.   
 1) Բալահովիտ բնակավայրում կատարվել է մանկապարտեզի կառուցման աշխատանքներ որի համար հատկացվել է 12156,6 դրամ.   
 2)Կամարիս բնակավայրում կատարվել է մանկապարտեզի ջեռուցման համակարգի կառուցման աշխատանքներ 5055,5 հազար դրամ։ .  
 3) Կատարվել է Աբովյան քաղաքի Ռոսիա փողոցի ասֆալտապատման և եզրաքարերի փոխարինման, ինչպես նաև Աբովյան համայնքի բնակավայրերի փողոցների ասֆալտապատման աշխատանքներ 343641,3 հազար դրամ։   
 4) Աբովյան քաղաքի Կարմիր բանակի փողոցի գազաֆիկացման աշխատանքների համար հատկացվել է 523,1 հազար դրամ։  
 5) Աբովյան քաղաքի հատիսի փողոցի նոր կառուցվող թաղամասի 2-րդ փուլի գազաֆիկացման աշխատանքների համար հատկացվել է 7872,0 դրամ։   
 6) Աբովյան համայնքի Կաթնաղբյուր բնակավայրի 4-րդ փողոցի ոռոգման ջրագծի կառուցման աշխատանքների համար հատկացվել է 3652,1 դրամ։  
 7) Աբովյան համայնքում Կամարիս բնակավայրի փողոցների ջրագծերի կառուցման աշխատանքների համար հատկացվել է 9119,8 հազար դրամ։  
 8) Աբովյան քաղաքի ջրահեռացման համակարգի վերանորոգման աշխատանքների համար հատկացվել է 22415,5 հազար դրամ։  
 9) Աբովյան քաղաքի թվով 292 վերելակների արդիականացման համար հատկացվել է 35365, հազր դրամ։   
 10) Աբովյան քաղաքի 7-8 միկրոշրջանների, Ռոսիա փողոցի ինչպես նաև Աբովյան համայնքի բնակավայրերի փողոցների լուսավորության վերականգնողական աշխատանքների համար հատկացվել է 74682,3 հազար դրամ։  
 11) Արցախյան պատերազմի զոհերի հիշատակի համար հուշահամալիրի կառուցման աշխատանքների համար հատկացվել է 41388,4 հազար դրամ։  
 12) Աբովյան համայնքի փողոցներում կանգառների կառուցման աշխատանքների համար հատկացվել է 65260,5 հազար դրամ։